Arctotherium (Burmeister, 1879) ye un chenero de mamiferos placentarios carnivoros extinctos d'a familia d'os ursidos, subfamilia d'os tremarctins, que vivión en America d'o Norte entre as zaguerías d'o Plioceno y o Pleistoceno, y en Sudamerica dende l'aparición de l'istmo de Panamá dica la zaguera glaciación.

O chenero tiene cinco especies descritas.

Descripción

Os onsos Arctotherium yeran ursidos de mida gran, semellants con os suyos parients y coetanios en Norteamerica os Arctodus. Se piensa que a especie Arctotherium angustidens gosaba midir dica 4 metros si se meteban dreitos y pesar dica 1500 kg. Se creye que yeran os mamiferos depredadors más grans que nunca i ha habiu en Sudamerica, y que arribón en o subcontinent con o Gran Intercambio Biotico Americano, en chunto con os felidos y os canidos, anque rematarían por dominar sobre estes.

Especies

Arctotherium angustidens.
Arctotherium bonariense.
Arctotherium